***Tisztelt Hallgatók!***

A következőkben szeretnénk Önöket tájékoztatni a vizsgaidőszakban teljesítendő I. Integrált szigorlattal kapcsolatban.

A vizsgák pontos időpontjai a Neptunban meghirdetésre kerülnek, a feljelentkezés az előfeltételek teljesítését követően megtehető. Összesen – előre láthatólag - négy időpont kerül meghirdetésre, melyek közül az első kettő „A” időpontnak számít, hogy mindenkinek legyen lehetősége - szükség esetén, ha az első/második kísérlet sikertelen lenne - három alkalommal vizsgázni.

A szigorlat minden Hallgató esetében egy „beugró” kérdéssel kezdődik, mely helyes megválaszolása szükséges a vizsga folytatásához. Intézetünk döntése alapján ezen beugró kérdések minden résztvevő számára nyilvánosak. A kérdések jelen levelünk mellékleteként megtalálhatók.

A vizsga során a szigorlati tantárgyak (elsősegélynyújtás, mentőtiszti propedeutika, mentéstechnika) komplex ismeretéről kell tanúbizonyságot tenni. A lebonyolítás során a következő „állomásokat” kell mindenkinek teljesíteni:

* „Beugró” kérdés helyes megválaszolása
* 1 db tüdő VAGY szívhang felismerése az auscultatios fantomon
* Mentéstechnikai eszközök egy csoportjának (elektroterápia, légútbiztosítás-lélegeztetés, monitorozás, immobilizáció, gyógyszerbejuttatás: iv., io., perfúzor) helyes alkalmazásának ismertetése, bemutatása
* 1 db szituációban komplex betegvizsgálat bemutatása (AÁBCDE séma alapján), különös tekintettel a szituációban megadott panaszokra, tünetekre

A vizsga sikeres teljesítéséhez szükséges a feljebb megnevezett összes állomás sikeres teljesítése.

Bízunk benne, hogy jelen tájékoztatással sikerült átfogó tájékoztatást nyújtanunk a közelgő szigorlat technikai lebonyolítását illetően.

Sikeres felkészülést kívánva, tisztelettel:

A Sürgősségi Ellátási és Egészségpedagógiai Intézet oktatói

***BEUGRÓ KÉRDÉSEK AZ I. INTEGRÁLT SZIGORLATHOZ***

***2019***

**Mentéstechnika**

1. Soroljon fel perfúzorban adható/adandó gyógyszereket!
2. Hány ml-t kapjon a 10 ml-re higított Tonogen-ből egy 6 éves gyermek, hogy érvényesüljön a 10 microgram/ttkg dózis?
3. Mi a Code Summary? Melyik menüből érhető el?
4. Mondjon olyan eszközt, amely a légút biztosítására és fenntartására is alkalmas! Ismertesse, mi a kettő közti különbség!
5. Mi az a nasofaringeális tubus és milyen célból alkalmazzuk?
6. Ismertesse az Ön által ismert szívófajtákat!
7. Milyen alternatív intubációs technikákat ismer?
8. Mit jelent, ha a vércukor-mérő készüléken a "Hi" felirat olvasható?
9. Mit jelent, ha a vércukor-mérő készüléken a "Lo" felirat olvasható?
10. Ismertesse az Ön által ismert i.v. kanülök méreteit és átfolyási sebességeit (ml/perc)!
11. Milyen célból és hogyan alkalmazzuk a tubushoz tartozó "cuff"-ot?
12. Mi az alapvető különbség a bougie és a vezetőnyárs használatában?
13. Sorolja fel az Ön által ismert laryngoscope lapocok típusait!
14. Mit nevezünk reservoir-nak? Milyen fajtáit ismeri?
15. Orrszonda vagy arcmaszk segítségével van lehetőségünk magasabb áramlású oxigén biztosítására? Miért?
16. Mi az a nebulizátor és mire használható?
17. Alkalmas-e önmagában a Stifneck a nyaki gerinc rögzítésére? Miért?
18. Ismertesse a "log roll" technika kivitelezésének menetét!
19. Hogyan (milyen testhelyzetben) szállítaná koponyasérült betegét?
20. A beteg gerinchordágyra történő helyezését követően szükséges-e a nyakrögzítő további alkalmazása? Miért?
21. Mondjon példát olyan eszközre, amelyet rapid kimentés során alkalmazhatunk!
22. Mondjon példát olyan eszközre, amely nem rapid kimentés során alkalmazható!
23. Milyen tényezőket vesz figyelembe a helyszín biztonságával kapcsolatos döntés meghozása során?
24. Hogyan érhető el, hogy a VM azokon a részeken rögzítsen leginkább, ahol arra a legnagyobb szükség van?
25. Hány ellátó esetén javasolt a lapáthordágy alkalmazása?
26. Alkalmazható-e VM gerinchordággyal együtt?
27. Mire kell ügyelni a VM alkalmazása során légi szállítás esetén?
28. Mi lehet az oka, ha a vénabiztosítást és az infúzió elindítását követően a beteg bőre elkezd duzzadni? Mi a teendő ebben az esetben?
29. Mit tehetünk, ha nem sikerül vénát biztosítanunk?
30. Milyen oka lehet, hogy nem tudunk vénát biztosítani?
31. Milyen esetben választja Ön az intraosseális utat? Minden esetben kivitelezi?
32. Hogyan érhető el túlnyomás intraosszeális gyógyszerelés/folyadékpótlás esetén?
33. Hogyan adható glükóz túlnyomással?
34. Mik az intraosszeális kanülálás lehetséges kontraindikációi?
35. Mit tesz, ha újraélesztés közben a Lifepak 12/15 monitorján nem lát semmit? Hogyan dönti el, hogy az adott ritmus sokkolandó vagy nem sokkolandó?
36. Mit jelent a „Trend” funkció a beteg monitorozása során?
37. Mit jelent az NIBP felirat a Lifepak 12/15 készüléken? Mire alkalmas a használata?
38. Melyik az a beavatkozás, amely esetében tilos az elektródák felcserélése?
39. Ismertesse a különbséget kapnográfia és kapnometria között!
40. Mennyi levegővel kell felfújni a VM-ot, hogy megfelelő keménységű legyen?
41. Milyen eszköz segítségével érhető el, hogy a VM kellően kemény legyen?
42. Milyen esetekben alkalmazható a végtag-vákuum?
43. Miben kell hígítanunk az amiodaront? Hogyan készíthetünk ilyet 20%-os glükózból?
44. Milyen ampullát keres, ha amiodaron-t szeretne adni betegének?
45. Mit tesz, ha már feltöltötte az elektródákat defibrilláláshoz, viszont betege ekkor életjeleket mutat (pl. köhög, nyitja a szemét, stb.)?
46. Mit tesz, ha nem tudja beállítani pontosan az Ön által kiszámított energia-értéket?
47. Milyen biztonsági szempontokat vesz figyelembe defibrilláció kivitelezése esetén?
48. Mekkora energiával végez elektromos kardioverziót gyermek esetén?
49. Mekkora energiával végez defibrillációt gyermek esetén?
50. Ismertesse a biztonságos elektroterápia jelentőségét és szempontjait!
51. Mit tesz, ha a mentőegység kiérkezése előtt már alkalmaztak AED-t (eltávolítandó-e az elektróda)?
52. Hogyan kell zselézni az elektródákat defibrilláláskor?
53. A Lifepak 12/15 készülék alapesetben szinkron vagy aszinkron üzemmódú közvetlenül a bekapcsolás után?
54. Milyen üzemmódú alapesetben a PM Lifepak 12/15 készülék esetében? Ez mit jelent?
55. Mi a különbség bifázisos és monofázisos hullámforma között?
56. Milyen ampullát keres, ha Tonogen-t szeretne adni betegének? Mi a gyógyszer hatóanyaga?
57. Hogyan tudja kezelni a beteg hipoxiáját újraélesztés közben?
58. Ismertesse mit jelent a HATÁS/EREDMÉNY/SIKER az újraélesztés során (példával)!
59. Soroljon fel legalább 3 alternatív légútbiztosítási eszközt!
60. Ismertesse a kombitubus működési elvét!
61. Mennyi levegővel kell felfújni a laryngeális tubust?
62. Mely testrészeken alkalmazható a pulzoximéter?
63. Milyen tényezők módosíthatják a pulzoximetria eredményét?
64. Mit jelent a CRT? Mennyi a normálértéke? Hogyan kell vizsgálni?
65. Milyen elven működik a pulzoximéter?
66. Mondjon 3 különbséget defibrilláció és elektromos kardioverzió között!
67. Hogyan pozícionálandó az arcsérült beteg?
68. Mit nevezünk tálcafogásnak és mikor alkalmazzuk?
69. Hány ellátó esetén döntene a board alkalmazása mellett? Miért?
70. Mely eszközök a board tartozékai?
71. Milyen esetben alkalmazandóak a következő manőverek: BURP, OELM, Sellick?
72. Milyen eszközzel vitelezhető ki a félülő testhelyzet? Hogyan?
73. Milyen módon szállítaná mellkasi fájdalomra panaszkodó betegét?
74. Milyen ampullát keres, ha betegének Morfin-t szeretne adni?
75. Soroljon fel néhányat a korai intubáció indikációi közül! Indokolja válaszát!
76. Mit nevezünk C-fogásnak? Mikor alkalmazzuk?
77. Hogyan csatlakoztatható a PEEP-szelep a ballonhoz? Mi a célja?
78. Hogyan csatlakoztatható a reservoir a ballonhoz? Mi a célja?
79. Milyen célt szolgál a szelepben a membrán?
80. Ismertesse a különbséget a kontrollált és az asszisztált lélegeztetés között!
81. Mit jelent a PEEP? Mit jelent az auto-PEEP?
82. Milyen lélegeztetési módokat ismer?
83. Hogyan befolyásolja a PEEP az FRC-t? Miért?
84. Ismertesse az alsó végtag rögzítéséhez alkalmazható mentéstechnikai eszközöket!
85. Ismertesse a szállítási trauma fogalmát!
86. Soroljon fel néhány tényezőt, amelyekkel csökkenthető a szállítási trauma!
87. Nevezze meg a húzósín alkalmazásának kontraindikációit!
88. Ismertesse hogyan váltható át az elvezetés a Lifepak 12/15 monitorán!
89. Hány kábel szükséges a 12-elvezetéses EKG elkészítéséhez? Melyek ezek?
90. Sorolja fel az endotracheális intubáció lehetséges szövődményeit!
91. Mi az ICD?
92. Sorolja fel a Lifepak 12/15 készülék segítségével kivitelezhető elektroterápia formákat!
93. Nevezze meg a sokkolandó és a nem sokkolandó ritmusokat!
94. Elektromos kardioverzió esetén milyen üzemmódban van a készülék?
95. Nevezze meg a keringésmegállás pulzusképes ritmusait!
96. Endotrachealis intubáció során mely tényezőket veszi figyelembe a helyes tubuspozíció igazolása érdekében?
97. Milyen baleseti mechanizmusok esetén alkalmazna medenceövet?
98. Milyen céllal alkalmazható a „CPR” funkció a Lifepak 15 készülék esetén?
99. Hogyan becsülhető meg a gyermek testtömege életkora alapján?
100. Mit jelent a kaszkád-EKG?

**Elsősegélynyújtás**

1. Milyen életkor alatt tilos a hasi lökés alkalmazása légúti idegentest esetén?
2. Sorolja fel az APGAR értékelés elemeit!
3. Mi célt szolgál az AVPU skála?
4. Mi a somnolentia?
5. Melyik Leopold-műfogás esetén kell hátat fordítani az édesanyának?
6. Definiálja az eszméletlenség fogalmát!
7. Soroljon fel 3 mérgező növényt!
8. Milyen célt szolgál az Eschmark-Heiberg féle műfogás?
9. Milyen testhelyzetben várja a mentőt egy súlyosan kivérzett sérült?
10. Ismertesse az alábbiakat latinul: lőtt seb, harapott seb, horzsolás!
11. Mi a szerepe a koponya reklinálációjának eszméletlen beteg esetén?
12. Felnőtt alapszintű újraélesztése esetén (egyetlen ellátó jelenlétekor is) a mellkaskompressziók megkezdése előtt mentőt kell hívni. Mi a kivétel ez alól?
13. Mit nevezünk Zangemeister-féle kiegészítő vizsgálatnak?
14. Sorolja fel a törés gyanújeleit!
15. Nevezze meg latinul az alábbiakat: törés, rándulás, ficam!
16. Mit nevezünk harántfekvésnek?
17. Soroljon fel kettőt a törés biztos jelei közül!
18. Mi a Kemler-szám?
19. Mi a különbség a rándulás és a ficam között?
20. Soroljon fel 4 olyan tényezőt, melyek gátolják az elsősegélynyújtási szándékot!
21. Nevezze meg latinul: vágott seb, harapott seb, lőtt seb!
22. Ismertesse a légzésvizsgálat módját nem reakcióképes bajbajutott esetén!
23. Mi a célja a hasi panasszal küzdő beteg pozícionálásának?
24. Milyen két csoportba sorolhatók a felnőtt és a gyermek BLS közti különbségek?
25. Nevezze meg a hyperglycaemia tüneteit!
26. Mi a célja a koponyasérült pozícionálásának?
27. Mikor tekinti indikáltnak gyermek mellkaskompresszióját?
28. Milyen mélyre kell lenyomni a mellkast gyermek újraélesztése során?
29. Nevezzen meg a traumán kívül 2 okot, ami orrvérzéshez vezethet!
30. Definiálja a klinikai halál fogalmát!
31. Nevezze meg latinul: szúrt seb, zúzódás!
32. Milyen kötést alkalmaz nyaki ütőeres vérzés esetén?
33. Mit értünk lépésfeszültség alatt?
34. Nevezzen meg kettőt a scala anterior törésének tünetei közül!
35. Nevezzen meg kettőt a scala posterior törésének tünetei közül!
36. Nevezzen meg kettőt a scala media törésének tünetei közül!
37. Mi a legmagasabb prioritású teendő eszméletlen beteg ellátásában?
38. Nevezzen meg három olyan mechanizmust, ami jellemzően a gerinc sérüléséhez vezethet!
39. A mélységen és a kiterjedésen kívül nevezzen meg még egy olyan tényezőt, ami az égési sérülés súlyosságát meghatározza!
40. Ismertesse a Wallace-féle "9"-es szabályt!
41. Minek a jellegzetes tünete a rugalmas rögzítettség?
42. Mi az áramjegy?
43. Mekkora feszültség felett nem javasolt az áramkörből alkalmi eszközökkel kimenteni a bajbajutottat?
44. Mi a jogi alapja az elsősegélynyújtási kötelezettségnek Magyarországon?
45. Mi a teendő akkor, ha az artériás vérzésre helyezett nyomókötés átvérzik?
46. Mit nevezünk egy méreg behatolási kapujának?
47. Döntse el, hogy a következő állítás igaz vagy hamis! A kárhelyparancsnok látja el a legsúlyosabb sérültet.
48. Mi a következő teendő a gyermek BLS folyamatában az ötszöri kezdeti befújás után?
49. Nevezzen meg kettőt a hánytatás kontraindikáció közül!
50. Testfelületének hány százalékán égett meg az a felnőtt, akinek mindkét felső végtagjának teljes felülete, és egy alsó végtagja teljes felülete megégett?
51. Testfelületének hány százalékán égett meg az a felnőtt, akinek mindkét felső végtagjának teljes felülete és a mellkas teljes felülete megégett?
52. Testfelületének hány százalékán égett meg az a gyermek, akinek mindkét alsó végtagjának teljes felülete megégett?
53. Nevezzen meg kettő mérgező gombát!
54. Soroljon fel négyet a stabil oldalfektetés kontraindikációi közül!
55. Mi célt szolgál a Rautek-féle műfogás?
56. Értelmezze a HATÁS, EREDMÉNY és SIKER fogalmakat az újraélesztésre vonatkoztatva!
57. Minek a rövidítése az AED?
58. Minek a rövidítése a PAD?
59. Mondjon 2 olyan okot, ami miatt a szájból szájba történő lélegeztetés nem hatásos!
60. Minek a rövidítése a BLS?
61. Minek a jellegzetes tünete a pápaszem-hematóma?
62. Ha egy bajbajutottat egyszerre, egy időben megrázunk és hangosan meg is szólítunk, az alkalmas-e arra, hogy az AVPU skálán értékeljük őt?
63. Melyik típusú hullafolt a biológiai halál biztos jele?
64. Mit jelent, hogy APGAR=12?
65. Milyen mérgezés tipikus helyszíne a borospince ősszel?
66. Mit nevezünk alkalmai eszköznek? Soroljon fel 3 példát különböző indikációkkal!
67. Mit nevezünk Trendelenburg helyzetnek?
68. Mit nevezünk anti-Trendelenburg helyzetnek?
69. Milyen esetben alkalmazna alacsony Fowler helyzetet?
70. Mit nevezünk fél Fowler helyzetnek?
71. Milyen fokozatai vannak a fagyásnak?
72. Nevezze meg a III. fokú égés jellemzőit!
73. Mit vizsgál a Leopold I. műfogással?
74. Mit vizsgál a Leopold II. műfogással?
75. Mit vizsgál a Leopold III. műfogással?
76. Mit vizsgál a Leopold IV. műfogással?
77. Sorolja fel az újszülött ellátás során tisztázandó 4 kezdeti kérdést?
78. Mennyi a mellkaskompresszió-lélegeztetés aránya gyermek újraélesztésben?
79. Mennyi a mellkaskompresszió-lélegeztetés aránya felnőtt újraélesztésben?
80. Milyen esetben kezd mellkaskompressziót újszülött élesztésben?
81. Légúti idegen test esetén milyen manővereket alkalmaz 1 éves kor alatt?
82. Milyen veszélyforrások lehetnek egy helyszínen?
83. Milyen frekvenciával kell végezni a mellkaskompressziót felnőtt újraélesztés esetén?
84. Mit nevezünk autotranszfúziós helyzetnek?
85. Mi jellemző a harapott sebre?
86. Mi jellemző a vágott sebre?
87. Mi jellemző a metszett sebre?
88. Mi jellemző a lőtt sebre?
89. Milyen sérülés esetén alkalmazna Desault-kötést?
90. Mit nevezünk commotio cerebri-nek?
91. Mi a mentési lánc 2. szintje?
92. Mi a mentési lánc 3. szintje?
93. Mikor végzi az APGAR osztályozást?
94. Milyen életkor alatt nem alkalmazható AED?
95. Mennyi a mellkaskompresszió-lélegeztetés aránya újszülött élesztés esetén?
96. Milyen tényezők hatnak ösztönzően az elsősegélynyújtásban?
97. Mit nevezünk légdugó effektusnak?
98. Milyen esetekben alkalmazna magas Fowler helyzetet?
99. Mennyi a kompresszió-dekompresszió aránya újraélesztésben?
100. Mi a triage?

**Propedeutika**

1. Mit nevezünk hypotonia-bradycardia szindrómának? Mik az okai?
2. Ismertesse a hypotonia okait és következmányeit!
3. Mely kórfolyamat utánozhatja a húgyúti kövesség tüneteit?
4. Lehet-e a GCS értéke 1? Milyen esetben?
5. Ismertesse a mellkas percussios vizsgálatát!
6. Milyen vonal jelzi a pleurális fluidum határát?
7. Milyen háromszöggel találkozhat pleurális fluidum esetében?
8. Milyen diagnosztikus „eszközzel” javítható a PE diagnosztikája (a prediktivitás)?
9. Meg tud-e fogni egy Parkinson-szindrómában szenvedő beteg egy pohár vizet anélkül, hogy kilötyögtetné?
10. Mit és hogyan értékel a Wells-score?
11. Miért található a dekompenzált májcirrhosisos beteg bőrén testszerte suffosio?
12. Ismertesse a szív feletti auscultatio folyamatát!
13. Mi hallható a tüdő felett, ha a mellkasröntgen felvételen infiltrátum ábrázolódik?
14. Ismertesse a légúti idegentest tüneteit!
15. Mi a különbség az apnoe és az apneusia között?
16. Férfi vagy női betegen észlelhető jobban az infiltratum és a fluidum pectoralfremitus vizsgálattal?
17. Mikor beszélhetünk csoportdiagnozisról? Mondjon rá példát!
18. Hogyan változik a relatív szívtompulat pericardialis folyadékgyülem esetén?
19. Ismertesse a stenocardia jellemzőit az OPQRST/HIJKLM séma alapján!
20. Ismertesse a pupilla vizsgálatát, reakcióit!
21. Systoléban vagy diasztoléban található a presystole időszaka?
22. Milyen zörej hallható mitrális stenosisban?
23. Mi a különbség a centrális és a perifériás faciális parésis között?
24. Mi a különbség a tachypnoe és a hyperventilláció között?
25. Miért kell a fájdalmat csillapítani? Ezt eszméletlen beteg esetében is meg kell tenni?
26. Ismertesse a HIJKLM vagy OPQRST sémát!
27. Hasonlítsa össze a GCS és AVPU skálákat!
28. Részletezze, mit jelent a GCS: 2-3-2!
29. Milyen a kopogtatási lelete az emphysemás mellkasnak? Miért?
30. Ismertesse a légzés szabályozását!
31. Ismertesse a hypoxia tüneteit!
32. Mit nevezünk paradox légzésnek?
33. Ismertesse a Morgagni-Adams-Stokes roham okait, az ezzel kapcsolatos sürgősségi teendőket!
34. Pitvarfibrilláció esetén tapasztalható-e S4 galoppritmus? Miért?
35. Hol (a szívciklus mely időszakában) hallható az S3 hang?
36. Melyik billentyűk záródása adja az S1 hangot?
37. Mit nevezünk konvulziónak? Mi a leggyakoribb, és mi a legmagasabb időfaktorú oka?
38. Milyen diagnosztikai utat választ, ha egy adott kórfolyamat esetében nem áll rendelkezésre magas PPV-ű vizsgálat, csak magas NPV-el rendelkező diagnosztikus módszer?
39. Ismertesse az "E" teendőket!
40. Pulmonalis stenosisban systole vagy diastole alatt hallunk eltérést?
41. Mit jelent a MAP? Hogyan tudjuk kiszámítani?
42. Nevezzen meg 2 okot mely esetén tarkókötöttséget észlelhet!
43. Ismertesse a splenomegalia okait! Mi a különbség a splenomegalia és a hypersplenia között?
44. Nevezzen meg legalább hármat az appendicitiss segédtünetei közül!
45. Ismertesse a hypovolaemia tüneteit!
46. Ismertesse a shock tüneteit!
47. Ismertesse az erek palpatióját!
48. Hol található az Erb-pont? Melyik billentyű vitiumát vizsgáljuk itt?
49. Mire utalhat a korábban meglévő szívcsúcslökés eltűnése?
50. Ismertesse a PTX fizikális vizsgálati leleteit!
51. Definiálja, hogy mit nevezünk relatív szívtompulatnak!
52. Ismertesse a meningealis izgalmi jeleket!
53. Ismertesse a has fizikális vizsgálatát, régióit (9)!
54. Mit tesz elsőként konvuldáló beteg észlelésekor, amint lehetséges?
55. Hol észlelhető leggyakrabban a myoclonus?
56. Ismertesse a bőr inspekciójának a jelentőségét!
57. Ismertesse a stridor helyes vizsgálati módját!
58. Mi a különbség a stridor és a stertor között?
59. Mit nevezünk pozitív Brudzinski-jelnek?
60. Mi a Cullen-jel?
61. Milyen elemei vannak a Beck-triásznak?
62. Milyen kórkép esetén diagnosztikus értékű a Blumberg-tünet
63. Ismertesse, hogy milyen okai lehetnek a néma tüdőnek!
64. Ismertessen az erek palpatiojának módjait, azok indikációit!
65. Milyen kórkép esetén tapasztalható icterus?
66. Ismertesse a légzés vizsgálatának módszereit!
67. Mi a Kussmaul légzés? Milyen kórfolyamatok esetén észlelhető?
68. Milyen esetekben tapasztalhat Cheyne-Stokes légzéstípust?
69. Mit nevezünk crepitatio indux-nak?
70. Milyen esetekben észlelhető inspiratorikus stridor?
71. Mit nevezünk neglect-nek?
72. Mi észlelhető centrális facialis paresis esetén?
73. Mit nevezünk Broca aphasia-nak? Mit nevezünk Wernicke-aphasia-nak?
74. Mit jelent a prezentáció panasz?
75. Mik a keringés meglétének jelei?
76. Hogyan változik a pectoralfremitus PTX esetén?
77. Hol található a szívcsúcslökés helye fiziológiásan?
78. Hogyan változik a relatív szívtompulat bal kamra dilatatio esetén?
79. Ismertesse a PCI előtti telítés gyógyszereit és dózisait!
80. Minek a következtében hallható pleurális dörzszörej?
81. Milyen zörej hallható tricuspidalis insufficientiában? Hol hallható?
82. Mit nevezünk pozitív Kerning-jelnek?
83. Mi tapasztalható a n. oculomotorius bénulása esetén?
84. Minek a jele lehet a kétoldali n. abducens bénulás?
85. Hogyan tudjuk besorolni az intenzitása szempontjábol a nystagmus-t?
86. Mit jelent a Babinski-Weil-próba?
87. Mikor beszélhetünk kóros reflexről?
88. Mit vizsgálunk a mCPSS-val? Mik az elemei?
89. Minek a következtében alakulhat ki caput medusae?
90. Milyen hangok hallhatók a has auscultatioja során?
91. Mit jelent a Locus minores resistentiae?
92. Mit jelent a krónikus kórfolyamat esetén a remissio, relapsus, exacerbatio állapot?
93. Definiálja az ex-juvantibus diagnózis fogalmát!
94. Mit nevezünk tenesmus-nak?
95. Soroljon fel legalább 3 tünetet, mely a Marfan-syndromára utalhat!
96. Mit nevezünk anasarcanak?
97. Nevezzen meg aneurysma predilectios helyeket!
98. Nevezzen meg legalább 5 extracardiális mellkasi fájdalmat okozó kórképet!
99. Mit nevezünk szívbajsejteknek?
100. Mit nevezünk Ellis-Damoiseau vonalnak?